Z A P I S N I K
42. sjednice Vijeća Mjesnog odbora Savica Šanci održane 14. listopada 2024.
u prostorijama Mjesnog odbora Savica Šanci, I. Savica 2, s početkom u 19 sati.


Nazočni članovi: Miljenko Blažević, Tomislav Brkić, Ivan Kuštra, Gospava Rakitić, Ozren Rađenović, Marijo Pisk, Danijel Škrlec

Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 42. sjednicu Vijeća Mjesnog odbora.

Vijeće jednoglasno prihvaća tekst Zapisnika 41. sjednice održane 16. rujna 2024.

Predsjednik predlaže usvajanje dnevnog reda kako su ga vijećnici primili u Pozivu nakon čega konstatira kako je jednoglasno donesen.

D N E V N I     R E D:
1. [bookmark: _Hlk164799802]Izmjena Poslovnika o radu VMO Savica Šanci
2. Aktualna komunalna problematika 
3. Izvješća, pitanja, prijedlozi


Ad.1	Izmjena Poslovnika o radu VMO Savica Šanci 

Članovi vijeća primili su materijal uz Poziv,
Nakon rasprave u kojoj sudjeluju svi članovi Vijeća, Vijeće jednoglasno donosi

ODLUKU
o izmjeni Poslovnika o radu Vijeća Mjesnog odbora Savica Šanci


Članak 1.

	U Poslovniku o radu Vijeća Mjesnog odbora Savica Šanci , donesenog na 24. sjednici, 13. travnja 2023., u članku 40. stavak 2. mijenja se i glasi:
	„Poziv za sjednicu dostavlja se članovima Vijeća najkasnije tri dana prije održavanja sjednice, osim u slučajevima kada se odlučuje o izboru predsjednika i potpredsjednika Vijeća, mandatnim pitanjima, Financijskom planu, prioritetima za Plan komunalnih aktivnosti, Planu malih komunalnih akcija Mjesnog odbora i Planu potreba, kada se poziv za sjednicu dostavlja članovima Vijeća najkasnije sedam dana prije održavanja sjednice. 


Članak 2.

Ova odluka stupa na snagu osmoga dana od dana objave na oglasnoj ploči u sjedištu Mjesnog odbora.


Ad.2 Aktualna komunalna problematika
2.1. Iscrtavanje oznake „Zabrana parkiranja (x)“ u Ulici grada Chicaga (u blizini OŠ Borovje)
Predsjednik uvodno pojašnjava kako se radi o  iscrtavanju oznake na tri parkirna mjesta.
[bookmark: _Hlk180696155]Nakon rasprave u kojoj sudjeluju svi članovi Vijeća, Vijeće jednoglasno donosi
ZAKLJUČAK
o davanju suglasnosti suglasnosti za iscrtavanje oznake „zabrana parkiranja (x)“ u Ulici grada Chicaga
1. Vijeće Mjesnog odbora Savica Šanci suglasno je sa zahtjevom za iscrtavanje zabrane parkiranja u Ul. grada Chicaga.

2. Ovaj zaključak biti  će dostavljen na postupanje Vijeću Gradske četvrti Peščenica – Žitnjak.


2.2. Molba za postavljanje prometne signalizacije (smjerokaza)
Vijećnici su primili zamolbu veterinarske prakse Stelar za postavljanje smjerokaza na lokaciji: Ulaz u naselje Borovje iz smjera Novog Zagreba i križanje Ulice Dane Duića i Ulice grada Chicaga (na semafor). Obzirom da se radi o privatnoj veterinarskoj praksi koja želi postaviti promotivni materijal na ulaz u naselje i na semafor na spomenutom križanju Vijeće smatra kako za isto nije nadležno.
Nakon rasprave u kojoj sudjeluju svi članovi Vijeća, Vijeće jednoglasno donosi
ZAKLJUČAK
o zahtjevu za postavljanje prometne signalizacije (smjerokaza)
1. Vijeće Mjesnog odbora Savica Šanci nije nadležno za zahtjev upućen od privatne veterinarske prakse Stelar.
- Obrazloženje je sastavni dio ovog Zaključka.

2. Ovaj zaključak biti  će dostavljen na znanje Stelar d.o.o., specijalistička veterinarska praksa, Ul. F.K. Frankopana 5, Zagreb.

Ad.3 Izvješća, pitanja, prijedlozi
Vijećnici su izvješća primili na znanje.
Ovim je dnevni red sjednice iscrpljen.


[bookmark: _GoBack]Predsjednik zaključuje sjednicu u 20:00 sati.
Datum iduće sjednice će biti 19. studenoga 2024. u 19:00 sati.
Zapisnik vodio: Miljenko Blažević.
KLASA: 024-08/24-003/2001
URBROJ: 251-13-11-11/002-24-3
Zagreb, 14. listopada 2024.

Predsjednik Vijeća Mjesnog odbora Savica Šanci
                                                                                                     Miljenko Blažević 
